**Návrh**

**ZÁKON**

**z ........... 2015,**

**ktorým sa  mení a dopĺňa zákon č. 363/2011 Z. z. o rozsahu a podmienkach úhrady liekov, zdravotníckych pomôcok a dietetických potravín na základe verejného zdravotného poistenia a o zmene a doplnení niektorých zákonov v znení zákona**

**č. 460/2012 Z. z. a ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 363/2011 Z. z. o rozsahu a podmienkach úhrady liekov, zdravotníckych pomôcok a dietetických potravín na základe verejného zdravotného poistenia a o zmene a doplnení niektorých zákonov v znení zákona č. 460/2012 Z. z. sa mení a dopĺňa takto:

1. V § 4 ods. 3 písm. a) sa slová „30 eur“ nahrádzajú slovami „25 eur“.
2. V § 4 ods. 3 písm. a) prvom bode sa na konci pripájajú tieto slová: „ak v písmene d) nie je ustanovené inak,“.

1. V § 4 ods. 3 písm. b) sa slová „45 eur“ nahrádzajú slovami „25 eur“.
2. V § 4 sa odsek 3 dopĺňa písmenami c) a d), ktoré znejú:

„c) 8 eur sa vzťahuje na poistenca, ktorý k prvému dňu kalendárneho štvrťroka nedovŕšil šesť rokov veku, ak v písmene d) nie je ustanovené inak,

d) 0 eur sa vzťahuje na poistenca, ktorý k prvému dňu kalendárneho štvrťroka nedovŕšil šesť rokov veku a ktorý je držiteľom preukazu fyzickej osoby s ťažkým zdravotným postihnutím alebo preukazu fyzickej osoby s ťažkým zdravotným postihnutím so sprievodcom.“.

1. V § 4 sa vypúšťajú odseky 4 a 5.

Poznámka pod čiarou k odkazu 7 sa vypúšťa.

**Čl. II**

Zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení zákona č. 719/2004 Z. z., zákona č. 353/2005 Z. z., zákona č. 538/2005 Z. z., zákona č. 660/2005 Z. z., zákona č. 25/2006 Z. z., zákona č. 282/2006 Z. z., zákona č. 522/2006 Z. z., zákona č. 12/2007 Z. z., zákona č. 215/2007 Z. z., zákona č. 309/2007 Z. z., zákona č. 330/2007 Z. z., zákona č. 358/2007 Z. z., zákona č. 530/2007 Z. z., zákona č. 594/2007 Z. z., zákona č. 232/2008 Z. z., zákona č. 297/2008 Z. z., zákona č. 461/2008 Z. z., zákona č. 581/2008 Z. z., zákona č. 192/2009 Z. z., zákona č. 533/2009 Z. z., zákona č. 121/2010 Z. z., zákona č. 34/2011 Z. z., nálezu Ústavného súdu Slovenskej republiky č. 79/2011 Z. z., zákona č. 97/2011 Z. z., zákona č. 133/2011 Z. z., zákona č. 250/2011 Z. z., zákona č. 362/2011 Z. z., zákona č. 547/2011 Z. z., zákona č. 185/2012 Z. z., zákona č. 313/2012 Z. z., zákona č. 421/2012 Z. z., zákona č. 41/2013 Z. z., zákona č. 153/2013 Z. z., zákona č. 220/2013 Z. z., zákona č. 338/2013 Z. z., zákona č. 352/2013 Z. z., zákona č. 185/2014 Z. z. a zákona č. 77/2015 Z. z. sa mení a dopĺňa takto:

1. V § 77c ods. 1 prvej vete sa za slovami „starobný dôchodok“ čiarka nahrádza bodkou a vypúšťajú sa slová „ak suma dôchodku nie je viac ako 50% priemernej mesačnej mzdy zamestnanca v hospodárstve Slovenskej republiky zistenej štatistickým úradom za kalendárny rok, ktorý dva roky predchádza kalendárnemu roku, za ktorý sa limit spoluúčasti zisťuje (ďalej len „50% priemernej mesačnej mzdy").“.
2. V § 77c ods.1 druhej vete sa za slovami „názov banky“ čiarka nahrádza bodkou a vypúšťajú sa slová „výška dôchodku.“.
3. V § 77c ods. 2  prvej vete sa za slovami „výsluhového dôchodku“ čiarka nahrádza bodkou a vypúšťajú sa slová „ak suma dôchodku nie je viac ako 50% priemernej mesačnej mzdy.“.
4. V § 77c ods. 2  druhej vete sa za slovami „názov banky“ čiarka nahrádza bodkou a vypúšťajú sa slová „výška dôchodku.“.
5. V § 77c sa vypúšťa odsek 3 vrátane poznámky pod čiarou k odkazu 41ac.

Doterajšie odseky 4 až 7 sa označujú ako odseky 3 až 6.

1. V § 77c ods. 4 prvej vete sa vypúšťajú slová „ak suma invalidného dôchodku alebo starobného dôchodku nie je viac ako 50% priemernej mesačnej mzdy,“.
2. V § 77c ods. 4 druhej vete sa za slovami „názov banky“ čiarka nahrádza bodkou a vypúšťajú sa slová „výška dôchodku.“.
3. V § 77c ods. 5 prvej vete sa za slovami „starobný dôchodok“ čiarka nahrádza bodkou a vypúšťajú sa slová „ak suma dôchodku nie je viac ako 50% priemernej mesačnej mzdy.“.
4. V § 77c ods. 5 druhej vete sa za slovami „názov banky“ čiarka nahrádza bodkou a vypúšťajú sa slová „výška dôchodku.“.
5. V § 77c ods. 6 prvej vete sa za slovami „starobný dôchodok“ čiarka nahrádza bodkou a vypúšťajú sa slová „ak suma dôchodku nie je viac ako 50% priemernej mesačnej mzdy.“.
6. V § 77c ods. 6  druhej vete sa za slovami „názov banky“ čiarka nahrádza bodkou a vypúšťajú sa slová „výška dôchodku.“.
7. Za § 86m sa vkladá § 86n, ktorý vrátane nadpisu znie:

„§ 86n

Prechodné ustanovenie k úpravám účinným od 1. októbra 2015

Limit spoluúčasti podľa osobitného predpisu16c) v znení účinnom od 1. októbra 2015 zdravotná poisťovňa prvýkrát použije na účely úhrady čiastky, o ktorú bol limit spoluúčasti prekročený, za tretí štvrťrok 2015.“.

Čl. III

Tento zákon nadobúda účinnosť 1. októbra 2015.